Toomas Urb

Toomas Urb (sündinud 2. detsembril 1958 Tartus) on eesti laulja ja näitleja. 

Haridus
Ta lõpetas 1978. aastal Tartu Õhtukeskkooli ja 1984. aastal Tallinna Riikliku Konservatooriumi lavakunstikateedri (11. lend).

Elukäik
Aastatel 1984–1987 töötas ta Tallinna Riiklikus Akadeemilises Draamateatris, kuid loobus 1987. aastal päevapealt teatrikarjäärist. Üheks põhjuseks oli soov KGB-ga pahuksis olevale vennale Tarmole toeks olla.Toomas Urb päevapealt teatrist lahkumisest: ma ei saanud lasta Tarmol omapäi liikuda. eeter.err.ee, 23. september 2024 Aastatel 1987–1988 oli ta Eesti NSV Riikliku Filharmoonia kontsertartist.

Toomas Urbil õnnestus koos vend Tarmoga 1988. aastal üle lahe Soome põgeneda, kui sõbrad organiseerisid neile kutse Soome plaadistama minna. Sealt edasi põgeneti Rootsi.Tarmo Urb: Mul oli teada kuupäev, millal mind maha lüüakse. ohtuleht.ee, 1. oktoober 2022.

Ta elas 1989. aastast Ameerika Ühendriikides (Los Angeleses ja New Yorgis) ning oli Screen Actor’s Guild’i liige.Toomas Urb. Eesti Teatriliit. 2020. aastatest elavad vennad Urbid jälle Eestis.

Lähenemine põlisindiaanlaste kultuurile toimus pärast seda, kui Tarmo ja Toomas Urb kutsuti Grand Canyoni kõigi indiaani rahvaste neljapäevasele koosviimisele eesmärgiga oma palvega kaitsta seda suurt Ameerika pühamut.armo Urb: Eesti rahvas on nagu kaev – tibatilluke, aga sügav… indiaanilaager.ee. Esimest korda tutvustasid indiaanlased vendade Urbide vahendusel eestlastele oma kultuuri 1996. aastal Rocca al Mares Eesti Vabaõhumuuseumis. Indiaanilaagrid on Eestis Tarmo ja Toomas Urbi eestvedamisel aset leidnud alates 1999. aastast Naissaarel, Pärnumaal, Juminda poolsaarel jm.Urbid toovad Eestisse indiaani kultuuri. delfi.ee, 22. juuli 2004.

Toomas Urb oli Eesti Teatriliidu liige (1984–1989) ja on Eesti Kinoliidu liige (alates aastast 2009).
Muusikaline tegevus
Juba aastakümneid on vennad Toomas ja Tarmo Urb nii Eestis kui ka Ameerikas esinenud lüüriliste kammerlike lauludega. Aastatel 1968-1988 lõid nad ligi 300 laulu.Toomas ja Tarmo Urb. epl.delfi.ee/ Koos on vennad kontserte andnud mitmel pool maailmas, esinenud põlisrahvaste suursündmustel ja tseremooniatel, Rio De Janeiro konverentsil (Earth Summit) ja Kyotos toimunud keskkonnateemalisel konverentsil.HALLO, KOSMOS! Tarmo Urb. arhiiv.err.ee/audio, 11. august 2013.

Üks armastatumaid laule nende esituses on "Imeline laas", mille viisi autor on Tarmo Urb. Selle laulu sõnadeks sai pargist juhuslikult leitud luuletus, mille autoriks osutus Jaan Kross, kes oli selle 1957. aastal kirjutanud tulevasele abikaasale Ellen Niidule.Jaan Krossi 100. sünniaastapäev tõi ka vennad Urbid üle aastate taas Eestisse. ERR Menu. 18.02.2020. Vennad Urbid esitasid seda laulu Jaan Krossi mälestuseks muusikalise järelehüüdena pärast tema surma nii Kaarli kirikus kui ka matusetalitusel Rahumäe kalmistulJaan Krossi matused: Meister kirjutas iseendale lahkumislaulu. EPL/Delfi, 07.01.2008., samuti Jaan Krossi 100. sünniaastapäeva tähistamisel Tallinnas 2020. aasta veebruaris.

Vendade Urbide laule: "Kuu", "Imeline laas", "Sõidulaul" (Eno Raua sõnad), "Mu maa", "Ütle", "Moosi ja teed", "Ivani palve", "Kuula kuula", "Koolilaul", "Ööbik", "Laia taevaliua sinal", "Unuvad õhtud", "Rändavate vete ääres", "Olen ilman", "Rändmunk", "Tüdrukule" jt.

Diskograafia
Imeline aas (LP, 1980)
Urb Brothers (CD ja helikassett, 1993)
Citizen of Sun (CD ja helikassett, 1997)
Tarmo ja Toomas Urb 1 (CD ja helikassett, 1997)
Tarmo ja Toomas Urb 2 (helikassett, 2000; CD, 2002)
Live (CD, 2007; DVD, 2008)Vennad Urbid. discogs.com

 Lavarolle 
 1984 Jaan Krossi "Taevakivi" (Otto Wilhelm Masing)
 1984 Heljo Männi "Hõbejänesed" (Mõmmi)
 1985 Mats Traadi "Pommeri aed" (Kulpson)
 1985 Alan Ayckbourni "Norman Vallutaja" (Tom)
 1985 Aljaksei Dudaravi "Reamehed" (Buštets)
 1985 Aleksandr Mišarini "Seoses üleminekuga teisele tööle" (Gei)
 1986 Shakespeare'i "Torm" (Pootsman)

Filmograafia
1983 "Suletud ring", telemängufilm (Karl Svensson)
1984 "Hundiseaduse aegu", mängufilm (Tunnet)
1984 "Европейская история", Mosfilmi mängufilm (löömamees)
1985 "Капитан Фракасс", Dovženko filmistuudio telemängufilm (osatäitja)
1985 "Дороги Анны Фирлинг", Mosfilmi telemängufilm (Eilif)
1986 "Tiksanas uz piena cela" ("Kohtumine Linnuteel"), Riia filmistuudio mängufilm (Peeter)
1986 "Saja aasta pärast mais", mängufilm (politseinik)
1987 "Tройной прыжок "Пантеры", Kasahfilmi mängufilm (osatäitja)
1987 "Näkimadalad" I ja II jagu, telemängufilm (kõrvalosa)
2003 "Alias", TV-14 teleseriaal (Ilya Stuka)
2005 "Stiilipidu", mängufilm (Siimer)
2008 "The Rainbowmaker", Gruusia mängufilm (Zorab)
2022 "Lapsmasin", mängufilm (Fredrik)Toomas Urb. IMDb

Toomas Urb on osalenud heliloojana (ka esitajana) muusika loomises dokumentaalfilmidele "Estonka 100" (1982), "Sinise taeva all" (1982), "Ka Siber on olnud mu kodumaa" (1990), "Järelevalveinspektor" (2003), "Metsavend" (2007).Toomas Urb. Eesti filmi andmebaas.

Ekslik surmakuulutus ajalehes Postimees 
17. veebruaril 2020 kuulutas Postimehe kultuuritoimetus Toomas Urbi ekslikult surnuks."Toomas Urbi lapsepõlvesõber Mart Riikoja | Elava inimese surnukskuulutamine on karm" Õhtuleht, 21. veebruar 2020 Tegelikult lahkus manalateele tema endise abikaasa Viire Valdma endine elukaaslane Olav Lukin.Kogemata surnuks kuulutatud muusik Toomas Urb: õhtul oli väike hirm sees. kroonika.delfi.ee, 19. veebruar 2020

 Isiklikku 
Oli abielus Viire ValdmagaEesti teatri biograafiline leksikon. Tallinn 2000. aastatel 1982–1987. Abielust sündisid poeg Tom-Olaf Urb ja tütar Maria Urb. 

Toomas Urbi vend on Tarmo Urb. Nende isa õde oli laulja Silvia Urb. Toomas Urbi vennapoeg on Johann Urb.

10. juulil 2025 esietendus Palmse mõisa pargis muusikaline lavastus "Vihmana ma sajan" (autor Toomas Uibo, lavastaja Andres Puustusmaa), mis jutustab vendade Urbide seni rääkimata loo.   

 Viited 

 Kirjandus 
 Eesti teatri biograafiline leksikon. Tallinn 2000.

Välislingid
 Laul "Imeline aas" (viis: Tarmo Urb, sõnad: Jaan Kross, esitavad vennad Urbid) YouTube'is
 HETK HELIS. Tarmo ja Toomas Urb. arhiiv.err.ee/audio, 15. juuni 1996 
 Tarmo ja Toomas Urb pakkusid Leigol maailmaklassi kontserdielamuse Buduaar, 10. august 2011

Kategooria:Eesti lauljad
Kategooria:Eesti näitlejad
Kategooria:Eesti NSV Teatriühingu liikmed
Kategooria:Eesti Muusika- ja Teatriakadeemia vilistlased
Kategooria:Sündinud 1958